Kipchoge Keino
Kipchoge Hezekiah Keino (natus Kipsamo in Nandi in Valle Magni Chasmatis Keniae die 17 Ianuarii 1940) est athleta Kenianus ludorum stadiorum emeritus. Bis enim victor Olympici clipei aurei, inter primos ex multis felicibus cursoribus in certaminibus cursorum medii et longi in Kenia natos, animos iuniorum civium Kenianorum magnopere addidit. Anno 2012 factus est unus ex viginti quattuor athletis qui primum in Aulam Famae Consociationis Internationalis Foederationum Athleticarum cooptati sunt. Praeses Consilii Olympici Keniani usque ad 29 Septembris 2017 erat.